Μπερνάνκι: Σχετικά αδύναμη η ανάκαμψη της Αμερικανικής οικονομίας
η πρώτη ποτέ συνέντευξη τύπου του επικεφαλής της Φέντ μετά από συνεδρίαση της Κεντρικής Τράπεζας
Η Κεντρική Τράπεζα των Ηνωμένων Πολιτειών λέει ότι η Αμερικανική οικονομία αναπτύσσεται με μέτριο ρυθμό που θα επιτρέψει στην χώρα να τερματίσει το πρόγραμμα οικονομικής αναζωπύρωσης εντός της προθεσμίας, η οποία έχει τεθεί για τον Ιούνιο. Η Ομοσπονδιακή Υπηρεσία Αποθεματικού αποφάσισε να αφήσει το βασικό δανειοδοτικό επιτόκιο της στο επίπεδο του μηδέν κόμμα 25 τοις εκατό, δηλαδή όπως έχει από τον Μάρτιο 2009. Παράλληλα υποσχέθηκε ότι θα συνεχίσει να διατηρεί το βασικό δανειοδοτικό επιτόκιο σε εξαιρετικά χαμηλά επίπεδα για αρκετό ακόμα καιρό. Στην πρώτη ποτέ δημοσιογραφική συνέντευξη μετά την έκδοση ανακοίνωσης της Κεντρικής Τράπεζας, ο Πρόεδρός της Μπέν Μπερνάνκι, παραδέχτηκε ότι η χώρα διέρχεται μια σχετικά αδύναμη ανάκαμψη από την χειρότερη οικονομική κατάσταση που αντιμετώπισε στα τελευταία 70 χρόνια. Και πρόσθεσε ότι δεν επικρίνει το Αμερικανικό λαό που δείχνει ανυπομονησία. Η Ομοσπονδιακή Υπηρεσία Αποθεματικού είπε επίσης ότι το αυξημένο κόστος της ενέργειας και άλλων προϊόντων είχαν σαν αποτέλεσμα την αύξηση του τιμαρίθμου στις Ηνωμένες Πολιτείες. Αλλά η Κεντρική Τράπεζα των Ηνωμένων Πολιτειών πιστεύει ότι η επίπτωση της τιμαριθμικής αύξησης στις επιχειρήσεις και τους καταναλωτές θα αποδειχτεί προσωρινή. Πάνω από 13 εκατομμύρια Αμερικανοί εργάτες παραμένουν άνεργοι. Ο κύριος Μπερνάνκι δήλωσε ότι η μείωση της ανεργίας σε επίπεδο κάτω του 8.8 τοις εκατό, πιθανότητα θα επιτευχθεί με βραδύ ρυθμό. Κατά τον κύριο Μπερνάνκι οι απότομες αυξήσεις στις τιμές της βενζίνης έχουν προκαλέσει οικονομικές δυσκολίες σε πολύ κόσμο, αλλά η Κεντρική Τράπεζα δεν μπορεί να κάνει πολλά πράγματα γι αυτό, εκτός από το να διασφαλίσει ότι οι αυξήσεις αυτές δεν θα οδηγήσουν σε μεγάλη άνοδο του πληθωρισμού, ο οποίος και είναι απολύτως απαραίτητο να κρατηθεί σε χαμηλά επίπεδα, όπως είπε.